**МОТИВИ**

към проекта на Наредба за изменение и допълнение на Наредба №12 за условията и реда за установяване на жилищни нужди и настаняване под наем в жилища – частна общинска собственост

(Наредбата е приета с Решение №127, протокол №20/31.03.2005 год. на Общински съвет-Вълчедръм, изм. и доп. с Решение №301, протокол №41/22.06.2007 год., изм. и доп. с Решение №48, протокол №7/23.03.2012 год.)

**1.Причини, които налагат приемането на Наредба за изменение и допълнение на Наредба №12 за условията и реда за установяване на жилищни нужди и настаняване под наем в жилища – частна общинска собственост:**

Писмо с изх.№1888/20 от 10.12.2020 г. на Окръжна прокуратура – гр.Монтана с предложение от Галя Александрова – прокурор при Окръжна прокуратура Монтана, отдел Административен надзор и Надзор за законност, относно допълване на Наредба №12 за условията и реда за установяване на жилищни нужди и настаняване под наем в жилища – частна общинска собственост, като бъдат определени условията и реда за установяване на жилищни нужди, както и ясни и точни критерии за определяне на лицата за настаняване под наем в общински жилища.

Писмо изх.№АК-01-114-(1) от 04.10.2021 год. на Областен управител-Монтана (наш вх.№РД-02-06-1234/05.10.2021 год.) за отстраняване на противоречия в разпоредбите на приетата по-горе Наредба с действащото законодателство и одобрената от Съвета за административна реформа към Министерски съвет Методика за извършване на контрол за законосъобразност на актове на органите на местното самоуправление и местната администрация в областта на административното обслужване (Методиката) и препоръка за привеждане на текстовете на приетата Наредба в съответствие с действащата нормативна уредба на Република България и съблюдаване на одобрената Методика.

**2. Цели, които се поставят:**

Допълването на Наредба №12 за условията и реда за установяване на жилищни нужди и настаняване под наем в жилища – частна общинска собственост с определените условия и ред за установяване на жилищни нужди, както и ясни и точни критерии за определяне на лицата за настаняване под наем в общински жилища ще я приведе в съответствие с разпоредбите на нормативни актове от по-висока степен, а именно Закона за общинската собственост.

**3. Финансови и други средства, необходими за прилагането на новата уредба:**

Предложеното изменение няма да доведе до необходимост от допълнителни финансови средства за бюджета на Община Вълчедръм.

**4. Очаквани резултати от прилагането, включително финансови, ако има такива:**

С прилагането на Наредба №12 за условията и реда за установяване на жилищни нужди и настаняване под наем в жилища – частна общинска собственост ще се премахнат противоречията с разпоредбите на нормативни актове от по-висока степен, а именно – условията и реда за установяване на жилищни нужди.

**Забележка:** Предвид необходимостта от промяна на Наредба за изменение и допълнение на Наредба №12 за условията и реда за установяване на жилищни нужди и настаняване под наем в жилища – частна общинска собственост и привеждането й в съответствие с цитираните нормативни актове от по-висока степен във възможно най-кратък срок, а така също и минималния брой от нуждаещи се от промяна текстове: приложения към Наредбата – декларация по чл.4а, ал.2, искане и декларация по чл.4г, ал.2,протокол за устно заявяване на услуга, отмяна на т.11 от чл.4а, създаване на нови ал.3 и ал.4 към чл.4г, създаване на нова ал.4 към чл.4д, отмяна на чл.4з, отмяна на ал.4 от досегашния чл.4к, приемане на възможност за подаване и получаване на документи лично, чрез лицензиран пощенски оператор или по електронен път,

следва да се приеме, че е налице изключителен случай по смисъла на разпоредбата на чл. 26, ал. 4 от Закона за нормативните актове и срокът за провеждането на обществените консултации е 14 дни, в който следва да се проведе общественото обсъждане. Предложения и становища се приемат всеки работен ден от 8,00 часа до 18,00 часа в Общински център за услуги и информация на гражданите в сградата на Община Вълчедръм или на e-mail: kmet@valchedram.bg **от 12.01.2022 г. до 26.01.2022 г. включително.**